На основу члана 55, 57. и 60. Закона о јавним набавкама ("Сл. гласник РС" број 124/2012, 14/2015 и 68/2015), Установа Геронтолошки центар Београд, Београд, Земун, Марије Бурсаћ 49 (у даљем тексту: наручилац) упућује

**ПОЗИВ ЗА ПОДНОШЕЊЕ ПОНУДЕ**

у поступку јавне набавке мале вредности

ЈНМВ бр. **7/2020**

Набавка услуга – **ОДРЖАВАЊЕ ПРОГРАМА (РАЧУНОВОДСТВЕНИХ, КАДРОВСКИХ, ЕЛЕКТРОНСКЕ ПИСАРНИЦЕ, ЕЛЕКТРОНСКИХ ДОСИЈЕА КОРИСНИКА)**

Назив наручиоца: Установа Геронтолошки центар Београд, Београд-Земун,

Марије Бурсаћ 49

Интернет страница наручиоца: www.ugcb.rs

Врста наручиоца: установа

Врста поступка јавне набавке: Поступак јавне набавке мале вредности

Редни број јавне набавке: **7/2020**

Врста предмета јавне набавке: Услуге

Предмет јавне набавке: **Oдржавање програма (рачуноводствених, кадровских, електронске писарнице, електронских досијеа корисника)**

Предмет јавне набавке обликован је по партијама.

**Партија: 7/1/2020** **– Одржавање програмског пакета Datalab Pantheon**

Шифра и назив из општег речника набавки:

72267100-0 - Одржавање софтвера за информационе технологије

**Партија: 7/2/2020 – Одржавање програма Трезор-Саветник**

Шифра и назив из општег речника набавки:

72267100-0 - Одржавање софтвера за информационе технологије

**Партија: 7/3/2020 – Одржавање софтверског производа Integral**

Шифра и назив из општег речника набавки:

72267100-0 - Одржавање софтвера за информационе технологије

Поступак се спроводи ради закључења уговора о јавној набавци.

Конкурсна документација се може преузети у електронском формату са интернет странице наручиоца, www.ugcb.rs, као и на Порталу Управе за јавне набавке, интернет адреса portal.ujn.gov.rs.

Право учешћа у поступку јавне набавке има понуђач који испуњава услове из члана 75. и 76. Закона о јавним набавкама ("Сл. гласник РС", број 124/2012, 14/2015, 68/2015).

Критеријум за доделу уговра је **"најнижа понуђена цена".**

Понуде морају бити у целини припремљене у складу са Законом о јавним набавкама ("Сл. гласник РС", број 124/2012, 14/2015, 68/2015), позивом за подношење понуда и конкурсном документацијом.

Понуђач треба да достави понуду у писаном облику.

Понуђач подноси понуду у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара, непосредно или путем поште на адресу наручиоца: Установа Геронтолошки центар Београд, Београд, Земун, Марије Бурсаћ 49 са назнаком: **,,Понуда за јавну набавку** **услуга** – **Одржавање програма (рачуноводствених, кадровских, електронске писарнице, електронских досијеа корисника)**, **ЈН бр. 7/2020, Партија - 7/\_/2020 - НЕ ОТВАРАТИ”.**

На полеђини коверте (пошиљке) треба навести назив и адресу понуђача.

У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди.

**ПОНУДА СЕ СМАТРА БЛАГОВРЕМЕНОМ АКО ЈЕ НАРУЧИЛАЦ ИСТУ ПРИМИО ДО 12.01.2021. ГОДИНЕ ДО 10,00 ЧАСОВА**.

**ОТВАРАЊЕ ПОНУДА ЋЕ СЕ ОБАВИТИ ЈАВНО, ПО ИСТЕКУ РОКА ЗА ПОДНОШЕЊЕ ПОНУДА, ДАНА 12.01.2021. ГОДИНЕ У 10.15 ЧАСОВА НА АДРЕСИ НАРУЧИОЦА .**

Отварање понуда је јавно и може присуствовати свако заинтересовано лице.

У складу са епидемиолошким мерама, потребно је да свако заинтересовано лице, у случају присуствовања јавном отварању понуда, има сву непходну заштитну опрему: заштитну маску и заштитне рукавице.

У поступку отварања понуда активно могу учествовати само овлашћени представници понуђача.

Представник понуђача дужан је да достави уредно оверено овлашћење за учествовање у отварању понуда.

Подношење понуда са варијантама није дозвољено.

Рок у ком ће наручилац донети одлуку у вези са овом јавном набавком је 10 (десет) дана од дана јавног отварања понуда.

Особе за контакт: Милица Ђорђевић, Катарина Лазић